open-index/open-wikipedia-markdown huggingface dataset:
Peter Damm

**Peter Damm** (s. 1937 Meiningen) on saksalainen käyrätorvensoittaja.

Damm aloitti musiikkiopintonsa 11-vuotiaana aluksi viulunsoitolla. Vuonna 1951 hän kokeili Franz Nauberin johdolla käyrätorvea, jota siirtyi opiskelemaan Karl Biehligin johdolla Weimarin musiikkikorkeakoulussa joulukuusta 1951 vuoteen 1957. Orkesterin kanssa hän soitti ensimmäisen kerran syksyllä 1953, ja solistisen debyyttinsä hän teki heinäkuussa 1955 Wolfgang Amadeus Mozartin konsertolla (KV 447). Vuonna 1957 Dammista tuli Orchester der Bühnen der Stadt Geran ja vuonna 1959 Leipzigin Gewandhaus-orkesterin käyrätorvensoittaja. Vuonna 1969 hän siirtyi Dresdenin valtionorkesterin riveihin. Sieltä hän jäi eläkkeelle vuonna 2002 ja pääsi samalla sen kunniajäseneksi. Vuonna 1967 hän sai *Kammermusiker*- ja vuonna 1971 *Kammervirtuose*-tittelin.

Damm teki opetustyötä Carl Maria von Weber -musiikkikorkeakoulussa, Dresdenissä. Lisäksi hän piti kansainvälisiä mestarikursseja, seminaareja ja workshopeja Euroopassa, Japanissa ja Pohjois-Amerikassa. Hän esiintyi solistina ja kamarimuusikkona lähes kaikissa Euroopan maissa, Amerikan mantereella ja Japanissa. Vuonna 1986 hän pääsi Kansainvälisen puhallinkilpailun puheenjohtajaksi Markneukirchenissä. Hän on International Horn Societyn ja Horngesellschaft Bayernin kunniajäsen. Damm konsertoi viimeisen kerran vuonna 2007. Hänen ohjelmistonsa kattoi laajan valikoiman soolo- ja kamarimusiikkiteoksia sekä konserttoja 1700-luvulta nykymusiikkiin. Hän piti monia kantaesityksiä.

Dammin saamien palkintojen joukossa olivat  toinen palkinto Münchenissä (1960), Kansainvälisen Prahan kevät -kilpailun ensipalkinto (1962), GDR:n taidepalkinto (1972), GDR:n kansallispalkinto (1979) ja Dresdenin kaupungin taidepalkinto (1998).

## Lähteet
Bikram Choudhury

**Bikram Choudhury** (s. 1944 Kolkata, Intia) on intialaissyntyinen joogaopettaja. Yhdysvaltoihin muutettuaan hän perusti nimeään kantavan hot-jooga-järjestelmän Bikram-joogan. Choudhurya kohtaan on esitetty syytöksiä seksuaalisesta ahdistelusta..

Järjestelmän sanotaan lähenevän kulttia, jossa innokkaat harrastajat suhtautuvat Choudhuryyn kritiikittä. Ensimmäiset syytteet nostettiin 2013. Oikeudenkäyntien jälkeen hän pakeni 2016 Intiaan, jossa hän on jatkanut toimintaansa.

Choudhury yritti saada menetelmälleen tekijänoikeussuojan, mikä herätti Intiassa vastalauseen perinteisen intialaisen kulttuurimuodon puolesta.

## Lähteet
Pangako Sa 'Yo

**Pangako Sa 'Yo** voi tarkoittaa seuraavia:

* Pangako Sa 'Yo, ABS-CBN:n vuosina 2000–2002 esittämä filippiiniläinen televisiosarja
* Pangako Sa 'Yo, ABS-CBN:n vuosina 2015–2016 esittämä filippiiniläinen televisiosarja
Taitaja-kilpailu

**Taitaja** on vuodesta 1988 lähtien järjestetty ammattitaitokilpailu ja Suomen suurin ammatillisen koulutuksen tapahtuma. Taitajassa ammatillista perustutkintoa suorittavat opiskelijat kilpailevat ammattitaidon SM-mitaleista. Kilpailulajit pohjautuvat ammatillisiin tutkintoihin. Tapahtuman taustaorganisaatio on Skills Finland ry, joka luovuttaa kilpailun järjestämisoikeuden vuosittain jollekin ammatilliselle koulutuksen järjestäjälle.

Taitaja-kilpailun ensimmäinen vaihe on semifinaalit, jotka järjestetään ammatillisissa oppilaitoksissa ympäri Suomen. Vuosittain semifinaaleihin osallistuu noin 1500 opiskelijaa. Semifinaaleista kunkin lajin kahdeksan parasta pääsee järjestävän Taitaja-finaaliin. Taitaja-kilpailun finaali kestää kolme päivää, joiden aikana kilpailijat suorittavat useita ammatillisia taitoja vaativia tehtäviä. Ammattitaitokilpailuille luonteenomaisesti yleisö pääsee seuraamaan kilpailua läheltä.

Kussakin lajissa alan ammattilaisista koostuva tuomaristo arvioi ja pisteyttää suoritukset, ja kilpailun päätteeksi kunkin lajin kolme parasta palkitaan kulta-, hopea- ja pronssimitaleilla. Lisäksi kultamitalien joukosta valitaan Taitajien Taitaja, joka toimii ammatillisen koulutuksen lähettiläänä seuraavaan Taitaja-finaaliin saakka.

Kilpailun lisäksi Taitaja-tapahtuma toimii ammatillisen koulutuksen kohtaamispaikkana sen parissa toimiville asiantuntijoille. Tapahtumassa vierailee lukuisia opetusalan henkilöitä peruskoulun oppilaanohjaajista ammatillisten oppilaitosten lehtoreihin ja valtiontason päättäjiin. Vuonna 2018 Taitaja-kilpailun finaalissa Joensuussa vieraili tasavallan presidentti Sauli Niinistö. Ammatinvalintaa pohtiville Taitaja on paikka tutustua ammatillisen koulutuksen eri vaihtoehtoihin. Lukumääräisesti suurin osa tapahtuman yleisöstä onkin peruskoulun jälkeisiä uravaihtoehtoja pohtivia yläkoululaisnuoria.

Monet Taitajassa menestyneet kilpailijat ovat jatkaneet kilpailemista kansainvälisissä WorldSkills-, EuroSkills- tai Abilmpics-ammattitaitokilpailuissa.

## Aikaisemmat kilpailut
Taitaja-kilpailu on aikaisemmin järjestetty seuraavilla paikkakunnilla:

## Tulevat kilpailut
Tulevat Taitaja-kilpailut järjestetään seuraavilla paikkakunnilla:

## Aiheesta muualla

* Taitaja-tapahtumasta Skills Finland ry:n sivuilla
Marjatta Taburet

**Marjatta Taburet** (s. 1931) on suomalaissyntyinen, Ranskassa uransa tehnyt keramiikkataiteilija ja taidemaalari.

Taburet opiskeli Helsingin Ateneumissa ja työskenteli Arabian posliinitehtaassa. Hän lähti 1950-luvulla jatkamaan opintojaan Pariisin L’École Supérieure des Arts Décoratifs -oppilaitokseen. Hän avioitui Bretagnesta kotoisin olevan keraamikon ja kuvanveistäjän Jean-Claude Taburet’n kanssa. Pariskunta asettui asumaan fajanssiperinteestään tunnettuun Quimperin kaupunkiin, jossa Marjatta Taburet toimi Faïencerie HB -yrityksen keraamikkona ja opetti alaa paikallisissa oppilaitoksissa.

Taburet on myös laatinut kirjoja ranskalaisesta keramiikasta. Vuonna 1980 hänen Quimperin fajanssiperinteestä kertova kirjansa valittiin 40 finalistin joukkoon kilpailussa vuoden 1979 parhaasta Ranskassa julkaistusta kirjasta. Vuonna 1987 Taburet oli mukana France Inter -yleisradioyhtiön vuoden parhaan kirjan valintaraadissa, jonka puheenjohtajana toimi Henri Troyat.

Vuonna 2017 valmistui Corinne Fortierin 52-minuuttinen Taburet’stä kertova dokumenttielokuva *Marjatta l’éblouie*.

## Lähteet

## Aiheesta muualla
*Näyte dokumenttielokuvasta ''Marjatta l’éblouie''
NYQS

**NYQS Oy** on vuodesta 2006 lähtien toiminut eteläpohjalainen turvallisuusyhtiö, joka tuottaa turvallisuuspalveluja ja -ratkaisuja yrityksille, yksityisille sekä erilaisille yhdistyksille.

## Toiminta
NYQS Oy toimii emoyhtiönä ja omistajana kolmessa tytäryhtiössään NYQS Turvatekniikka Oy, NYQS Vartiointi Oy ja NYQS Security Oy. Yhtiö on yksi Etelä-Pohjanmaan johtavista yksityisiä turvallisuuspalveluja tuottavista yrityksistä. Kasvua tapahtuu myös maakunnan ulkopuolella. Vuonna 2019 yhtiön kokonaisliikevaihto on ylittänyt 3 miljoonaa euroa. NYQS työllistää noin 100 turvallisuusalan ammattilaista.

## Palvelut
### NYQS Turvatekniikka Oy
Turvatekniikka-, lukitus- ja turvasuojauspalvelut 

### NYQS Vartiointi Oy
Vartiointi- ja hälytyskeskuspalvelut

### NYQS Security Oy
Järjestyksenvalvonta-, koulutus- ja konsultointipalvelut
Converge

__NOTOC__

**Converge** on yhdysvaltalainen metalli/hardcore punk yhtye. Yhtye perustettiin vuonna 1990. Yhtye on julkaissut 9 studioalbumia, 3 live-albumia ja monia EP:tä.

Yhtyeen musiikissa on vaikutteita hardcore punkista ja heavy metallista ja yhtyettä pidetään yhtenä metalcoren sekä mathcoren vaikuttajina. Yhtye yhdistää musiikissaan vahvasti hardcore punkin ja heavy metallin sekoitusta polyrytmien kanssa joita on yleensä jazz-musiikissa ja käyttäävät musiikissaan karjumista ja puhdasta laulua. Yhtye on myöskin tunnettu aggressiivisesta live-esiintymisestä

Yhtye on saanut paljon ylistystä uransa aikana, mutta yhtyeen neljäs albumi *Jane Doe* on saanut paljon kulttimainetta ja albumia pidetään yhtyeen parhaimpana ja albumin kansikuvasta on tullut bändin ikoni.

Yhtyeen vokalisti Jacob Bannon on myös tunnettu taiteilijana joka on tehnyt kaikkien Converge-levyen kansikuvat ja on myös tehnyt kansikuvia muillekin bändeille, kuten As I Lay Dyingille, Goatwhorelle, Norma Jeanille. Yhtyeen kitaristi Kurt Ballou on myöskin tunnettu tuottajana, joka on suurin osan Convergen levyistä tuottanut tai ollut osallisena albumin tuottamisessa. Hän on myöskin tuottanut levyjä muille bändeille kuten Kvelertakille ja High on Firelle.

## Jäsenet

* Jacob Bannon – laulu (1990–)
* Kurt Ballou – kitara, taustalaulu (1990-
* Nate Newton – basso, taustalaulu (1998–)
* Ben Koller – rummut (1999–)

### Entiset jäsenet
* Jeff Feinburg – basso, kitara (1991–1997)
* Damon Bellorado – rummut (1991–1999)
* Aaron Dalbec – kitara (1994–2001)
* Stephen Brodsky – basso (1997–1998)
* John DiGiorgio – rummut (1999)

## Diskografia

* *[[Halo in a Haystack]]* (1994)
* *[[Petitioning the Empty Sky]]* (1996)
* *[[When Forever Comes Crashing]]* (1998)
* *[[Jane Doe (album)|Jane Doe]]* (2001)
* *[[You Fail Me]]* (2004)
* *[[No Heroes]]* (2006)
* *[[Axe to Fall]]* (2009)
* *[[All We Love We Leave Behind]]* (2012)
* *[[The Dusk in Us]]* (2017)
* ** (2021)

## Yhtyeen esiintymiset suomessa

* 17. maaliskuuta 2005, Nosturi, Helsinki
* 6. heinäkuuta 2010, Nosturi, Helsinki
* 9. joulukuuta 2012, Nosturi, Helsinki
* 16. kesäkuuta 2013, Provinssirock 
* 27. kesäkuuta 2019, Provinssirock
Suomukivikyyhky

**Suomukivikyyhky** (*Petrophassa albipennis*) on kyyhkyihin kuuluva lintulaji. Lajia tavataan Pohjois-Australiasta. 

## Koko ja ulkonäkö
Suomukivikyyhky voi kasvaa 28&ndash;30 cm pitkäksi. Ruumiinrakenteeltaan se on tukeva ja pitkäpyrstöinen. Sukupuolet muistuttavat toisiaan ulkonäöltään. Yleisväritykseltään lintu on tummanruskea. Kurkku on harmaampi ja höyhenissä on valkoista, mikä antaa kurkulle suomumaisen ulkonäön. Rinta on ruskea ja siinä on harmaa suomukuvio ja suomukuviota näkyy myös selässä. Suomukivikyyhkyn ruskeissa siivissä on yläpuolella hieman valkoista ja alapuolelta ne ovat mustat.

## Levinneisyys ja elinympäristö
Suomukivikyyhkyä tavataan Länsi-Australian pohjoisosissa Kimberleyn alueella ja Pohjoisterritorion länsiosissa Florajoelle saakka. Lajin elinympäristöä ovat kallioiset hiekka- ja kalkkikivialueet ja satunnaisesti niiden läheiset metsät. Päivisin ne piileskelevät kallionkoloissa ja kivien alla ja ovat aktiivisimmillaan illan viilentyessä. Suomukivikyyhkyn ravintoa ovat kasvien siemenet. Linnun pesimäkausi on lähes ympäri vuoden.

## Lähteet
Hopeakääpä

**Hopeakääpä** (*Cinereomyces lindbladii*, ehdotettu nimi *Canopora subfuscoflavida*) on Suomessa eteläpainotteisesti ja harvinaisena tavattava kääpälaji. Hopeakääpä kasvaa kaikenlaisissa metsissä ja sillä on monia isäntäpuita: kuusi, mänty, pihta, raita ja muut lehtipuut. Käävän löytää pitkälle lahonneista rungoista sekä paksuista oksista ja sen aiheuttama valkolaho on pehmeää.

Hopeakäävän 1-3 vuotta elävä itiöemä on resupinaattinen, joskus varsinkin pystypinnalle portaita muodostava. Tuoreena kääpä on melko pehmeä, kuivana se muuttuu enemmän tanakan huopamaiseksi tai korkkimaiseksi ja kevenee. Nuori hopeakääpä on valkoinen, mutta vanhetessaan pillipinta harmaantuu suurelta osin ja vain reunus pysyy valkoisena. Pillejä mahtuu 3-4 millimetrille. Lohkopinnassa näkyvät valkea malto ja harmahtavat pillit. Hopeakäävässä ja sen aiheuttamassa lahossa on voimakas, pistävän hapan (korianterin) tuoksu, joka häviää pian kerätystä käävästä. Vertaa lajeihin: sirppikääpä, johon valkoisen hopeakäävän voi sekoittaa; alustanmyötäisenä kasvava tuhkakääpä, jonka pillit kuitenkin pienempiä sekä jolla mallon ja pillien väriero on selvempi.

## Lähteet

## Aiheesta muualla

* Laji.fi: Hopeakääpä (''Canopora subfuscoflavida'')
Kaïs Saïed

**Kais Saied** (; s. 22. helmikuuta 1958) on tunisialainen lakitieteen professori, joka on ollut lokakuusta 2019 lähtien Tunisian presidentti. Hänellä ei ollut mitään aikaisempaa poliittista kokemusta ja hän ei edustanut mitään puoluetta. Hänet valittiin kuitenkin 61-vuotiaana syksyn 2019 presidentinvaaleissa ylivoimaisella äänimäärällä Tunisian uudeksi presidentiksi erityisesti maan nuorison voimakkaan tuen ansiosta.

Saied erotti 25. heinäkuuta 2021 Tunisian pääministerin Hichem Mechichin ja keskeytti parlamentin toiminnan. Taustalla olivat mielenosoitukset parlamenttia ja hallitusta vastaan muun muassa koska ne olivat epäonnistuneet koronapandemian hoidossa. Saman vuoden lokakuussa Saied nimitti uudeksi pääministeriksi Najla Boudenin. Joulukuussa 2021 Saied ilmoitti, että parlamentin toiminta pysyy keskeytettynä seuraavan vuoden joulukuussa pidettäviin parlamentinvaaleihin. 

## Lähteet
Star Wars Jedi: Fallen Order

**Star Wars Jedi: Fallen Order** on Respawn Entertainmentin kehittämä ja Electronic Artsin julkaisema toimintaseikkailupeli. Se julkaistiin Windowsille, PlayStation 4:lle ja Xbox Onelle 15. marraskuuta 2019. Peli sijoittuu *[[Tähtien sota]]* -universumiin, viisi vuotta *[[Star Wars: Episodi III – Sithin kosto|Sithin koston]]* tapahtumien jälkeen ja 14 vuotta ennen elokuvan *[[Tähtien sota (alkuperäinen elokuva)|Uusi toivo]]* tapahtumia. Peli seuraa nuoren entisen padawanin Cal Kestisin edesottamuksia ja pyrkimyksiä saavuttaa jedikoulutuksensa loppuun ja palauttamaan tuhotun jediritarikunnan samaan aikaan kun Galaktinen Imperiumi jahtaa häntä.

Pelin jatko-osa *[[Star Wars Jedi: Survivor]]* julkaistiin 28. huhtikuuta 2023.

## Pelaaminen
### Tarinamuoto
Pelaaja ohjaa Cal Kestistä, joka yrittää selvitä hengissä Galaktisen imperiumin jahdatessa häntä. Pelin edetessä pelaajalle esitellään *Tähtien sota* -universumista ennestään tuntemattomia planeettoja, mutta myös tuttuja, kuten Kashyyyk ja Dathomir. Pelaajalle esitellään myös uusia hahmoja, kuten entinen jediritari Cere Junda, josta tulee Cal Kestisin mentori.

Pelimekaniikka on tyypillinen toimintaseikkailupelille; se on suunniteltu niin, että pelaaja hyppää tilanteeseen ja peittoaa vastustajansa valomiekalla ja jedivoimilla, eikä esimerkiksi hiivi paikalle ja välttele taistelua. Pelaajalle ei ole suotu mahdollisuutta pelata voiman pimeällä puolella. Jedivoimilla voidaan tehdä pohjiltaan kolmeaa asiaa: hidastaa, työntää ja vetää. Kyvyt aukeavat pelaajan edetessä tarinassa, ja niitä käytetään pelin lukuisten arvoitusten ratkaisemiseen tai vastustajien peittoamiseksi.

### Creative-muoto
Creative-muodossa pelaaja saa itse tehdä taisteluja ja kustomoida hahmoaan. 

Muodossa pelaaja päättää itse, millä planeetalla hän pelaa, ja kuinka paljon vihollisia on. Tämä muoto tuli peliin ilmaisen lisäosan mukana.

## Vastaanotto
Metacritic-kerääjäsivustolla pelin PS4-versio sai 79/100 pistettä, ja Xbox One- ja PC-versiot saivat 81/100 pistettä.

IGN:n arvostelussa peli sai arvosanaksi 9/10.

*Star Wars: Jedi Fallen Order* myi yli 8 miljoonaa kopiota tammikuun 2020 loppuun mennessä, ylittäen Eletronic Artsin odotukset.
## Lähteet
Keltakerikääpä

**Keltakerikääpä** (*Ceriporia aurantiocarnescens*) on muutaman kerran eteläisestä Suomesta tavattu kääpälaji. Sitä kasvaa myös hyvin harvinaisena Keski-Euroopassa. Keltakerikäävän ekologia tunnetaan puutteellisesti, mutta sen isäntäpuita ovat ainakin koivut ja lepät. Monesti samassa lahopuussa kasvaa kirjokerikääpää.

Keltakerikäävän yksivuotinen itiöemä on alustanmyötäinen ja se kasvaa joko pieninä laikkuina tai kapeana kaistaleena puusyiden suuntaisesti. Tuore itiöemä on tiivisrakenteinen, väriltään kalpeankeltainen ja heikosti vahamaisen kiiltävä, kuivuessaan kääpä muuttuu purppuran- tai ruosteenpunaiseksi, hauraaksi ja sen pillistö painuu. Tasakokoisia pyöreähköjä pillejä mahtuu 4-5 millimetrille ja ne ovat isompia kuin viherkerikäävällä. Pohjamalto ja pillistö ovat samanvärisiä pillipinnan kanssa. Keltakerikäävän kokonaispaksuus on 1 mm.

## Lähteet

## Aiheesta muualla
*MycoBank: ''Ceriporia aurantiocarnescens''
Valkosampi

**Valkosampi** (*Acipenser transmontanus*) on sampien heimoon kuuluva kalalaji. Lajia tavataan Tyynellämerellä Yhdysvaltojen, Kanadan ja Meksikon rannikoilla sekä Italiassa ja Kiinassa. Valkosammen kuvasi tieteelle ensimmäisen kerran John Richardson vuonna 1836.

Valkosampi on hyvin suurikokoinen ja kasvaa yleensä 200-300 senttimetrin mittaiseksi. Suurin tavattu yksilö oli 610 senttimetriä pitkä ja painoi yli 800 kilogrammaa. Valkosampi on väriltään harmaa ja sen kyljissä on valkoisia täpliä. Evät ja pyrstö ovat harmaat.

1900-luvulla valkosammen kaviaari oli hyvin suosittua, ja laji meinasi kuolla sukupuuttoon liikakalastuksen vuoksi. Kansainvälinen luonnonsuojeluliitto (IUCN) luokittelee lajin vaarantuneeksi. Sen sijaan sen esimerkiksi Kanadassa eläviä Nechakojoen populaatioita uhkaa sukupuutto ja se luokitellaan äärimmäisen uhanalaiseksi.

## Lähteet

## Aiheesta muualla
Kirkpatrick (vuori)

**Kirkpatrick** on 4 528 metriä korkea, pääosin jäätön vuori Kuningatar Aleksandran vuorilla Antarktiksella. Se on vuoriston korkein kohta. Dickerson-niminen 4 120 metriä korkea vuori sijaitsee 7,9 kilometrin päässä.

*[[Glacialisaurus]]*-dinosauruksen fossiilit löydettiin vuonna 2007 Kirkpatrickilta.

## Lähteet
Kerikäävät

**Kerikäävät** (*Ceriporia*) on Polyporales-lahkoon kuuluva kääpäsuku. Kerikääpälajien itiöemät ovat täysin resupinaattisia, ohuita, pehmeäntuntuisia ja yksivuotisia. Tuoreena niissä on usein vahamaisuutta ja kuivana ne muuttuvat hauraiksi. Itiöemät voivat olla hyvinkin kirkkaan värisiä, mutta koska värit voivat muuttua itiöemän vanhetessa tai kuivuessa, ei väreihin voi aina luottaa määritysperusteena. Pillikokoa laskiessa kannattaa huomata, että usein vanhemmat pillit sulautuvat toisiinsa tai kuivat pillit voivat repeillä auki. Kerikäävät valkolahottavat vanhoja maapuita ja puukariketta.

## Lähteet

## Aiheesta muualla
* Laji.fi: Kerikäävät (''Ceriporia'')
Loukkokääpä

**Loukkokääpä** (*Caudicicola gracilis*) on hyvin puutteellisesti tunnettu kääpälaji. Sen ainoat havainnot koko maailmassa on tehty Suomesta, Pyhäjärven Varpusuolta. Loukkokääpä kasvaa kuusien ja mäntyjen lahokannoissa. Kääpä onkin vaikea havaita, jos sen näkeminen vaatii kantojen ylösnostoa alapintojen ja juurien näkemiseksi.

Loukkokäävän yksivuotinen, alustanmyötäinen itiöemä on hyvin hauras sekä tuoreena että kuivana. Väriltään se on kermanvalkoinen, kuivana keltaisuus hieman voimistuu. Reunus on ohut ja seittimäinen, mutta siitä ei kasva rihmastojänteitä. Vanhassa reunuksessa voi nähdä kuromaitiöistä koostuvaa jauhetta. Kulmikkaita, suistaan sahalaitaisia ja syvälle liuskoittuneita pillejä on 3-4 millimetrillä, kuivuessaan pillit aukeavat isommiksi (1 millimetrillä). Lohkopinnassa näkyvät seittimäinen pohjamalto ja yhtä valkoinen pillistö. Ulkonäön perusteella loukkokääpä on vaikea erottaa muista samannäköisistä käävistä, kuten harsukoista, harsukäävästä, korokäävästä ja kuromakäävästä.

## Lähteet

## Aiheesta muualla
*MycoBank: ''Caudicicola gracilis''
Skills Finland

**Skills Finland ry** on vuonna 1993 perustettu voittoa tavoittelematon yhdistys. Yhdistyksen tarkoituksena on edistää ammatillisen koulutuksen ja ammatillisen osaamisen arvostusta ja tunnettuutta yhteiskunnassa, ammatillisen koulutuksen oppimistuloksia, opiskelijoiden kiinnostusta ammattitaidon jatkuvaan kehittämiseen sekä opiskelijoiden kiinnostusta itsenäiseen yrittäjyyteen.

Skills Finland järjestää vuosittain yhteistyökumppaniensa kanssa Taitaja-tapahtuman sekä valmentaa ja lähettää Suomen ammattitaitomaajoukkueen kansainvälisiin EuroSkills-, WorldSkills- ja Abilympics-ammattitaitokilpailuihin.

Yhdistyksen taustavoimia ovat muun muassa ammatillisen koulutuksen järjestäjät, Opetushallitus, opetus- ja kulttuuriministeriö sekä keskeiset työmarkkina- ja opetusalan järjestöt Suomessa. Lisäksi yhdistyksellä on noin sata henkilöjäsentä.

Skills Finland on jäsenenä kansainvälisissä WorldSkills International, WorldSkills Europe ja International Abilympics -järjestöissä.

Yhdistys sai vuonna 2006 sosiaali- ja terveysministerin myöntämän työympäristötyön erityisansiomitalin.

## Lähteet
Louis Théodore Gouvy

**Louis Théodore Gouvy** (3. heinäkuuta 1819 Goffontaine – 21. huhtikuuta 1898 Leipzig) oli ranskalainen, myös Saksassa työskennellyt säveltäjä.

Gouvy sai muodollista koulutusta Metzissä ennen lähtöään Pariisiin vuonna 1836 lakiopintoja varten. Hän ei harrastanut musiikkia lapsena, mutta aloitti Pariisissa pianotunneilla käymisen. Opettajana toimi pianovirtuoosi Édouard Billard, joka oli aikoinaan opiskellut Henri Herzin johdolla. Vuonna 1839 Gouvy päätti suuntautua kokonaan musiikin alalle. Hän sai yksityistä musiikin teorian opetusta Antoine Elwartilta ja pääsi vuonna 1841 Pierre-Joseph-Guillaume Zimmermanin piano-oppilaaksi. Hän vietti myös useita kuukausia Berliinissä, jossa kustansi itse sävellyksiään. Täydennettyään opintojaan kapellimestari, säveltäjä Carl Friedrich Rungenhagenin johdolla Gouvy vietti vuodet 1844–1845 Italiassa, jossa valmistui hänen ensimmäinen sinfoniansa. Teos kantaesitettiin vuosi myöhemmin Pariisissa. 

Gouvyn musiikki ei saanut hyvää vastaanottoa Ranskassa, joten hän keskittyi työskentelemään Saksassa ja sai teoksiaan esitetyiksi Leipzigissa ja Berliinissä. Hänen ainoa näyttämöteoksensa, ooppera *Der Cid*, jäi esittämättä, vaikka oli jo tullut hyväksytyksi Dresdenissä vuonna 1863. Gouvy ei saanut musiikin alalla nimityksiä virkoihin, mutta hänestä tuli vuonna 1895 Preussin taiteiden akatemian kunniajäsen ja vuonna 1896 Kunnialegioonan ritari. Hän sävelsi yli 90 teosta, joissa ovat edustettuina monet genret.

## Lähteet

## Aiheesta muualla
* IMSLP: nuotteja
Haplochromis xenostoma

**Haplochromis xenostoma** on kirjoahventen (Cichlidae) heimoon kuuluva hyvin uhanalainen kalalaji. Lajia tavataan Keniassa, Tansaniassa ja Ugandassa Victorianjärvestä. *H. xenostoma* kasvaa yleensä korkeintaan 20 senttimetrin mittaiseksi. Lajin kuvasi tieteelle ensimmäisen kerran Charles Tate Regan vuonna 1922.

Kansainvälinen luonnonsuojeluliitto IUCN luokittelee lajin äärimmäisen uhanalaiseksi. Laji on vaarassa kuolla sukupuuttoon.

## Lähteet
Samsung Galaxy Fame

**Samsung Galaxy Fame** on Samsung Electronicsin vuonna 2013 julkaisema älypuhelin.

Puhelimessa on 3,5 tuuman TFT-näyttö, joka voi näyttää 256 tuhatta väriä. Sen tarkkuus on 320 × 480 pikseliä. Siinä on microSDXC-muistikorttipaikka. Takakamera on viiden megapikselin kamera, ja etukamera on VGA-kamera. Puhelimen saa valkoisena ja sinisenä.

## Lähteet

## Aiheesta muualla
Anna Schäffer

**Pyhä Anna Schäffer** (18. helmikuuta 1882 Mindelstetten, Baijeri, Saksa – 5. lokakuuta 1925 Mindelstetten, Baijeri, Saksa) oli köyhän puusepän tytär, näkijä ja mahdollisesti myös stigmaatikko. Anna oli kolmas kuudesta lapsesta, ja hänen isänsä kuoli vuonna 1896, kun Anna oli noin 14-vuotias. Anna joutui lopettamaan koulunkäynnin tukeakseen perhettään. Hän halvaantui teollisuusonnettomuudessa vuonna 1901, teki apostolaattia kirjeenvaihdolla ja tunnettiin hartaudesta Jeesuksen pyhää sydäntä kohtaan. Anna Schäffer kuoli syöpään vuonna 1925 otettuaan juuri vastaan pyhän eukaristian. Paavi Benedictus XVI julisti hänet pyhimykseksi 21. lokakuuta 2012. Anna Schäfferin muistopäivää vietetään 5. lokakuuta eli hänen kuolinpäivänään.

## Lähteet
Marmoripaksuotsa

**Marmoripaksuotsa** (*Hypophthalmichthys nobilis*) on aasiankarppien heimon (Xenocyprididae) kalalaji, jonka maailmanlaajuinen kalanviljelytuotanto oli vuonna 2016 yli 3 526 000 tonnia.

Marmoripaksuotsan pituus on tavallisesti 60 senttimetrin luokkaa, ja pisimmillään se voi kasvaa 146 senttimetrin pituiseksi. Kala voi painaa 40 kilogrammaa ja elää 20-vuotiaaksi. Marmoripaksuotsa sekoitetaan usein hopeapaksuotsaan (*Hypophthalmichthys molitrix*).

Marmoripaksuotsaa tavataan alkuperäisenä vain Kiinassa. Se on euryterminen laji ja kestää lämpötiloja 0,5:stä 38:een celsiuasteeseen. Marmoripaksuotsan luonnonpopulaatio on vähenemässä.

Marmoripaksuotsa on Kiinassa suosittu viljelylaji, ja sen tuotantomäärä oli 2002  1,7 miljoonaa tonnia. Laji on levinnyt vieraslajina yli 20 muuhun maahan, lähinnä Aasiaan ja Itä-Eurooppaan.

Luonnollisissa olosuhteissa marmoripaksuotsan ravintoa on eläinplankton. Se tulee sukukypsäksi keskimäärin 65 senttimetrin mittaisena, mutta tämä voi vaihdella 55 ja 70 senttimetrin välillä.

## Lähteet

## Aiheesta muualla
*
Männynkerikääpä

**Männynkerikääpä** (*Ceriporia bresadolae*) on Suomessa muutaman kerran tavattu ja muuallakin Euroopassa harvinainen mutta laajalle levinnyt kääpälaji. Nimensä mukaisesti käävän isäntäpuu on mänty, jonka kuorettomia, pudonneita oksia männynkerikääpä valkolahottaa.

Käävän yksivuotinen ja resupinaattinen itiöemä on 0,5–1 mm paksu ja usein pienialainen, vain noin sormenjäljen kokoinen. Tuoreena itiöemä on pehmeä ja kuivana se ei muutu paljoa. Kapea reunus on alle 1 mm leveä ja väriltään punertavan- tai violetinvalkoinen, selvästi erivärinen kuin pillit. Pillipinta on nuorena vaaleanvioletti ja muuttuu täysikasvuisena purppuran- tai ruosteenpunaiseksi. Lohkopinta kiiltää vahamaisesti ja siinä näkyy selvä väriero ohuen vaalean mallon ja tummanpunertavien pillien välillä. Valkoisen pohjamallon kuohkeuden näkemiseen tarvitsee mikroskooppia. Vertaa punakerikääpään, joka elää lehtipuilla, ja viinikääpään, joka on suurikokoisempi ja valkoreunainen.

## Lähteet

## Aiheesta muualla
*Laji.fi: Männynkerikääpä (''Ceriporia bresadolae'')
Leopold III

**Leopold III** voi tarkoittaa ainakin seuraavia hallitsijoita:

*Leopold III, Itävallan rajakreivi vuosina 1095–1136
*Leopold III, Itävallan herttua vuosina 1365–1386
*Leopold III, Belgian kuningas vuosina 1934–1951
Hopeatilapia

**Hopeatilapia** (*Oreochromis variabilis*) on kirjoahventen heimoon ja afrikankirjoahventen alaheimoon kuuluva hyvin uhanalainen kalalaji. Lajia tavataan Keniassa, Tansaniassa ja Ugandassa. Hopeatilapia voi kasvaa korkeintaan 30 senttimetrin mittaiseksi. Lajin kuvasi tieteelle ensimmäisen kerran George Albert Boulenger vuonna 1906.

Kansainvälinen luonnonsuojeluliitto IUCN luokittelee hopeatilapian silmälläpidettäväksi lajiksi. Yksi syy hopeatilapiakantojen vähenemiseen on niitä saalistava niilinahven.

## Lähteet
Samsung Galaxy Note Edge

**Samsung Galaxy Note Edge** on Samsung Electronicsin marraskuussa 2014 julkaisema älypuhelin. Siinä on 5,6 tuuman näyttö ja neliydinprosessori. Näyttö on oikealta reunaltaan kaareva. Tallennustilaa on 32 tai 64 gigatavua ja keskusmuistia on 3 gigatavua. Laite tukee enintään 256 gigatavun microSD-kortteja. Takakameran tarkkuus on 16 megapikseliä ja etukameran 3,7 megapikseliä. Akkua on 3&nbsp;000 milliampeerituntia. Lisäksi puhelimessa on sormenjälkitunnistin. Käyttöjärjestelmänä on Android 4.4.4 KitKat, joka on päivitettävissä 6.0 Marshmallow -versioon.

## Lähteet
Placebon diskografia

**[[Placebo (yhtye)|Placebo]]** on vuonna 1994 Englannissa perustettu alternative rock -yhtye, jonka muodostavat Brian Molko, Stefan Olsdal ja Steve Forrest.
## Albumit
* *[[Placebo (albumi)|Placebo]]* (1996)
* *[[Without You I'm Nothing]]* (1998)
* *[[Black Market Music]]* (2000)
* *[[Sleeping with Ghosts]]* (2003)
* *[[Meds]]* (2006)
* *[[Battle for the Sun]]* (2009)
* *[[Loud Like Love]]* (2013)
* *[[Never Let Me Go (Placebon albumi)|Never Let Me Go]]* (2022)

## Livealbumit
* MTV Unplugged (2015)

## Kokoelmat
* Covers (2003)
* Once More with Feeling: Singles 1996-2004 (2004)
* B-Sides: 1996-2006 (2011)
* Placebo – B-sides (2015)
* Without You I'm Nothing – B-Sides  (2015)
* Black Market Music – B-sides (2015)
* Sleeping with Ghosts – B-Sides (2016)
* Meds – B-Sides (2016)
* A Place for Us to Dream (2016)

## EP:t
* Live at La Cigale (2006)
* Extended Play '07 (2007)
* Exclusive Session (2007)
* iTunes Live: London Festival '09 (2009)
* Live at Angkor Wat (2011)
* B3 (2012)
* Life's What You Make It (2016)

## Singlet
* *Bruise Pristine* (1995)
* *Come Home* (1996)
* *36 Degrees* (1996)
* *Teenage Angst* (1996) 
* *Nancy Boy* (1997) 
* *Bruise Pristine* (1997)
* *Pure Morning* (1998)
* *You Don't Care About Us* (1998)
* *Every Me Every You* (1999) 
* *Without You I'm Nothing* (1999)
* *Burger Queen Francais* (1999)
* *Taste in Men* (2000)
* *Slave to the Wage* (2000)
* *Special K* (2000) 
* *Black Eyed* (2001) 
* *The Bitter End* (2003)
* *This Picture* (2003)
* *Special Needs* (2003)
* *English Summer Rain* (2004)
* *Twenty Years* (2004)
* *Protège-Moi* (2004) (vain Ranska) 
* *Because I Want You* (2006) (vain UK)  
* *Song to Say Goodbye* (2006) 
* *Infra-Red* (2006)
* *Meds* (2006)
* *Running Up that Hill* (2007)
* *For What It's Worth* (2009)
* *The Never-Ending Why* (2009)
* *Ashtray Heart* (2009)
* *Bright Lights* (2010)
* *B3* (2012)
* *Too Many Friends* (2013)
* *Loud Like Love* (2014)
* *A Million Little Pieces* (2014)
* *Jesus' Son* (2016)
* *Beautiful James* (2021)
* *Surrounded By Spies* (2021)
* *Try Better Next Time* (2022)

## DVD:t
* Soulmates Never Die - Live In Paris (2004)
* Once More With Feeling - Singles 1996-2004 (2004)
* Meds (Special Edition Bonus DVD) (2006)
* We Come in Pieces (2011)
* MTV Unplugged (2015)
Maarit Hurmerinnan diskografia

Tämä on laulaja **[[Maarit Hurmerinta|Maarit Hurmerinnan]]** diskografia.

## Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Livealbumit
* 

## Kokoelmat

* kaksi alkuperäistä:  /  (kaksi albumia yhdellä CD:llä) (1990)
* 
*  (2CD)
* 

## Singlet

* Aamun tulo / Nyt olen tullut mä maailmaan (LRS 1089, 1972)
* Niin se käy / Ampukaa pianisti (LRS 2014, 1973)
* Life is a Jigsaw / Song for a Dove (Irina Milan) (LRS 2016, 1973)
* Laakson lilja / Anna tukan valuu vaan (LRS 2034, 1973)
* Herää eiliseen / Herää eiliseen (Pepe Willberg) (1975)
* Hän lähtee pois / Puhelu seis (LRS 2077, 1975)
* Hyvää matkaa (Janus) / Huono juttu (LRS 2144, 1976)
* Jäätelökesä / Yhteen kuulutaan (DIGS 101, 1978)
* Siivet saan / Ei vaadi paljon, vain kaiken (DIGS 103, 1978)
* Pieni niin oon / Helmet kyynelten (DIGS 104, 1979)
* Call Me Up / When Love Returns (DIGS 105, 1979)
* All Night / Into My Life (DIGS 107, 1979)
* Hymypoika / Maailmaan (DIGS 113, 1980)
* Apilankukka / Kesäyö (DIGS 124, 1981)
* Hämärät kaupungit / Elämän merellä (DIGS 129, 1981)
* Kuuma kissa / Jokaisen hetken tuhlaan (TÄS-5, 1983)
* Nukun radio päällä (1983)
* Sydämeni tyhjää lyö / Tuuli ja taivas (CBSA 7119, 1986)
* Yön oudot linnut / Aloin unohtaa (CBSA 7120, 1986)

* Kastuneet kengät / Vain öisin (CBS 651491 7, 1988)
* Tuskan tanssi / Ilta lähiössä (CBS 652903 7, 1988)
* Ruusun varjossa / Omia aikojaan (RAMS 550, 1990)
* Juokse kadoksiin / Jotain on mulla mielessäni (RAMS 544, 1990)
* Minne vei tiet maailman / Hei kuu / Sirokko (RAMIX 559, 1991)
* Jos tahdot tietää / Tulitikku / Sillan teen (FINNLEVY 100582, 1993)
* Rakkaus on ON / Avaruuden autius (FINNLEVY 100777, 1993)
* Sydäntäsi lainaisin / Runoilija (0630-12037-2, 1995)
* Ei tule hyvin kylmää (398421813-2, 1998)
* Neito ja ylioppilas (promo, 398423091-2, 1998)
* Uinuu saan (8573-89782-2, 2001)
* Taivaanmaalaaja (0927-42112-2, 2001)
* Jäätelökesä / Hymypoika / Jos tahdot tietää / Neito ja ylioppilas / Mitä mietit illoin? (PRO3409, 2002)
* Jäänmurtaja (promo, 14.6.2006)
* Tähtikirkas yö (promo, 2006)
* Kello käy / Soulveljeni (promo, 20.10.2006)
* Mikset sä tuu! (promo, 19.8.2008)
* Räntäsade (promo, 2013)
* Joidenkin kaa (promo, 2013)

## Katso myös
* Luettelo Maaritin kappaleista
Samsung Galaxy Young

**Samsung Galaxy Young** on Samsung Electronicsin vuonna 2013 julkaisema älypuhelin. Siinä on 3,27 tuuman näyttö ja yhden gigahertsin prosessori. Tallennustilaa on 4 gigatavua ja keskusmuistia on 768 megatavua. Laite tukee enintään 64 gigatavun microSD-kortteja. Kameran tarkkuus on 3,15 megapikseliä ja akkua on 1&nbsp;300 milliampeerituntia. Käyttöjärjestelmänä on Android 4.1.2 Jelly Bean.

## Lähteet

## Aiheesta muualla
Steven Cujic

**Steven Cujic** (s. 16. marraskuuta 1984) on australialainen karateka. Hän on voittanut Japanin superraskaansarjan mestaruuden 2015.

Hänen isä on Nikola Cujic, joka voitti omalla aktiiviurallaan Australian mestaruuden ja edusti Australiaa myös MM-tasolla.

## Kilpaura
Marraskuussa 2003 Cujic oli mukana kolmipäiväisessä MM-turnauksessa Japanissa. Hän hävisi avauskierroksella Andrei Stepinille.

2006 Cujic aloitti vuoden voittamalla tammikuussa pronssia Yhdysvaltain mestaruuskisojen raskaassasarjassa.

2007 Cujic voitti Australian mestaruuden avoimessasarjassa voitettuaan loppuottelussa John Whittfordin. Sittemmin marraskuussa hän oli mukana World Openissa, jossa Cujicin turnaus päättyi ensimmäiselle kierrokselle.

2009 kesäkuussa Cujic tuli toiseksi All American Openissa hävittyään avoimensarjan loppuottelussa Krzysztof Habraszkalle. Hän oli samalla historian toinen australialainen, joka oli edennyt turnauksessa loppuotteluun saakka sitten 1998. Marraskuussa Cujic sijoittui 32 parhaanjoukkoon Japanin mestaruuskilpailuissa hävittyään viimeisessä ottelussaan Hiroki Kobayshille tuomariäänin.

2010 marraskuussa Cujic sijoittui 16 parhaanjoukkoon Japanin mestaruuskilpailuissa.

2012 Cujic sijoittui neljänneksi Japanin mestaruuskisoissa hävittyään superraskaansarjan pronssiottelun Satoru Arakille.

2013 huhtikuussa Cujic sijoittui MM-kisoissa neljänneksi hävittyään superraskaansarjan pronssiottelun Zahari Damjanoville.

2014 Cujic saavutti pronssia Japanin mestaruuskisoissa, kun hän kohtasi toistamiseen Satoru Arakin, jonka Cujic onnistui tällä kertaa voittamaan.

2015 Cujic saavutti Japanin superraskaansarjan mestaruuden voitettuaan loppuottelussa Satoru Arakin, jonka hän oli aiemmin kohdannut kahdesti.

## Lähteet
Samsung Galaxy Tab 4 10.1

**Samsung Galaxy Tab 4 10.1** on Samsungin kesäkuussa 2014 julkaisema tabletti. Siinä on 10,1 tuuman näyttö ja neliydinprosessori. Tallennustilaa on 16 gigatavua ja keskusmuistia 1,5 gigatavua. Laite tukee enintään 64 gigatavun microSD-kortteja. Takakameran tarkkuus on 3,15 megapikseliä ja etukameran 1,3 megapikseliä. Akkua on 6&nbsp;800 milliampeerituntia. Käyttöjärjestelmänä on Android 4.4.2 KitKat.

## Lähteet
Matthew Longstaff

**Matthew Ben "Matty" Longstaff** (s. 21. maaliskuuta 2000 Rotherham) on englantilainen jalkapalloilija, pelipaikaltaan keskikenttäpelaaja. Hän edustaa Major League Soccerissa pelaavaa Toronto FC:tä. Hän on pelannut Englannin Valioliigassa 14 ottelua Newcastle Unitedin joukkueessa ja Skotlannin Valioliigassa viisi ottelua Aberdeenissa.

## Seurajoukkueura
Longstaff pelasi Newcastle Unitedin nuorisojoukkueissa. Ensimmäisen ottelunsa seuran edustusjoukkueessa hän pelasi 28. elokuuta 2019 liigacupissa Leicester Cityä vastaan. Valioliigassa hän pelasi ensimmäisen ottelunsa 6. lokakuuta 2019 Manchester Unitedia vastaan ja teki ottelun ainoan maalin. Hän pelasi täydet minuutit myös kahdessa seuraavassa valioliigaottelussa mutta jäi sen jälkeen vaihtopelaajaksi. Tapaninpäivänä Longstaff pelasi liigassa ensi kertaa lähes kahteen kuukauteen, kun hän oli avauskokoonpanossa vierasottelussa Manchester Unitedia vastaan. Hän teki joukkueelleen johtomaalin mutta Manchester voitti lopulta maalein 4–1. Kauden aikana hän pelasi kaikkiaan yhdeksän valioliigaottelua, joista avauskokoonpanossa kuusi.

Kaudella 2020–2021 Longstaff pelasi Valioliigassa viisi ottelua, joista neljä ottelua avauskokoonpanossa. Seuraavalla kaudella hän pelasi lainalla elo-joulukuussa 2021 Skotlannin Valioliigan Aberdeenissa viisi ottelua ja tammi-toukokuussa 2022 Englannin kakkosliigan Mansfield Townissa 16 liigaottelua, joissa hän teki kuusi maalia, sekä kaksi nousukarsintaottelua. Kaudella 2022–2023 hän pelasi kakkosliigan Colchesterissa lainalla seitsemän ottelua.

Helmikuussa 2024 Longstaff siirtyi Major League Soccerissa pelaavaan Torontoon vuoden 2025 loppuun ulottuvalla sopimuksella, johon sisältyy myös optio kaudesta 2026.

## Maajoukkueura
Longstaff on pelannut kaksi ottelua Englannin alle 20-vuotiaiden maajoukkueessa marraskuussa 2019.

## Yksityiselämä
Matthew Longstaffin isoveli Sean Longstaff pelaa Leeds Unitedissa. Veljesten isä David Longstaff oli jääkiekkoilija, joka pelasi kotimaansa lisäksi myös NLB:n Sierressä ja Elitserienin Djurgårdenissa. Hän pelasi yli 100 ottelua Britannian jääkiekkomaajoukkueessa.

## Lähteet
Sara Trobäck

**Sara Trobäck** (s. 1978 Örebro) on ruotsalainen viulisti. Hän pääsi vuonna 2002 Göteborgin sinfoniaorkesterin konserttimestariksi. Lisäksi hän on luonut kansainvälisen uran solistina. 

Trobäck aloitti viulunsoiton 5-vuotiaana ja aloitti opintonsa Göteborgissa. Vuonna 1996 hänet otettiin Lontoon Royal Academy of Musicin opiskelijaksi. Siellä häntä opetti György Pauk. Hän valmistui vuonna 2001. Hän on osallistunut mestarikursseille, joita ovat pitäneet Jehudi Menuhin, Ruggiero Ricci, Franco Gulli, Dmitri Sitkovetski ja Joshua Bell. Trobäck palkittiin vuonna 1996 Juventus-kilpailussa Ranskassa, ja vuonna 2000 hän voitti sekä ensi- että yleisöpalkinnon Kansainvälisessä Júlio Cardona -viulukilpailussa. Ruotsin musiikkifestivaalien liitto valitsi hänet vuoden 2002 artistiksi. Hän on saanut myös useita muita palkintoja. Vuonna 2008 Trobäck valittiin Ruotsin kuninkaallisen musiikkiakatemian jäseneksi.

Trobäck on esiintynyt aktiivisesti solistina Ruotsissa ja sen ulkopuolella, muun muassa Yhdistyneessä kuningaskunnassa, Ranskassa, Saksassa, Espanjassa, Portugalissa ja Kiinassa. Vuonna 1999 hän teki Lontoon-debyyttinsä Academy of St. Martin in the Fieldsin kanssa tulkitsemalla Pjotr Tšaikovskin viulukonserton. Hän on esiintynyt myös muiden muassa Ruotsalaisen kamariorkesterin, Helsingborgin sinfoniaorkesterin ja Musica Vitaen solistina. Kamarimuusikkona Trobäck on soittanut pianisti Helen Huangin kanssa. Sellisti Claes Gunnarssonin ja pianisti Per Lundbergin kanssa hän perusti Trio Poseidonin. Trobäckiä on kuultu useasti Ruotsin radiossa ja televisiossa. Hän on myös tehnyt levytyksiä, joista yhden Ruotsalaisen kamariorkesterin kanssa Naxokselle.

Trobäck esiintyy Järnåkerfondenilta lainatulla Giovanni Battista Guadagninin viululla Parmasta vuodelta 1753. Jousi on Nicolas Malinen 1860-luvulla valmistama.

## Lähteet
Juhani Salovaara (kilpapurjehtija)

**Juhani Richard Salovaara** (4. marraskuuta 1931 Helsinki – 25. syyskuuta 2023 Espoo) oli suomalainen kilpapurjehtija. Hän sijoittui 5.5m-luokassa kuudenneksi *Chaje II:lla* vuoden 1964 kesäolympialaisissa Tokiossa.

Salovaara saavutti Vikla-luokassa EM-hopeaa 1962 (yhdessä Erik Aikalan kanssa) ja PM-kultaa 1961. SM-kultaa hän voitti Vikla-luokassa 1962 ja Soling-luokassa 1971.

Salovaara toimi Suomen purjehdusjoukkueen johtajana Mexicon olympialaisissa 1968. Suomen Finnjollaliiton puheenjohtajana hän toimi 1965–1969.

## Lähteet
Paikallisliikenne

**Paikallisliikenteellä** tarkoitetaan jonkin paikkakunnan sisäistä tai joidenkin lähikuntien keskinäistä julkista liikennettä, johon voi kuulua muun muassa bussi-, juna-, metro- tai raitioliikenne. Esimerkkejä Suomessa toimivista paikallisliikennejärjestelmistä ovat muun muassa Helsingin seudun liikenne ja Tampereen seudun joukkoliikenne. Kuntarajat ylittävää paikallisliikennettä kutsutaan seutuliikenteeksi.

## Lähteet
David Tockar

**David Tockar** (s. 1992) on australialainen karateka. Hän saavutti hopeaa Yhdysvaltain mestaruuskisoissa 2014 ja on kolminkertainen Australian mestari.

## Kilpaura
Tockar aloitti karaten harrastamisen 4-vuotiaana ja saavutti mustan vyön 21-vuotiaana.

2013 Tockar voitti ensimmäisen Australian mestaruunsa.

2014 Tockar saavutti tammikuussa hopeaa Yhdysvaltain mestaruuskisojen keskisarjassa hävittyään loppuottelussa maamiehelleen Reece Henderson. Sittemmin hän otteli myös Japanin mestaruuskisoissa sijoittuen 16 parhaanjoukkoon.

2015 hän oli mukana World Openissa.

2016 Tockar saavutti uransa toisen Australian mestaruuden.

2018 syyskuussa Tockar voitti Australian keskisarjan mestaruuden.

Marraskuussa 2023 Tockar oli mukana MM-kilpailuissa, jossa hän hävisi avauskierroksella hallitsevalla Japanin mestarille Kaito Nishimuralle.

## Lähteet
Anthony Tockar

**Anthony Tockar** (s. 1985) on australialainen karateka. Hän saavutti hopeaa Yhdysvaltain mestaruuskisoissa 2014 ja on kolminkertainen Australian mestari.

## Kilpaura
Tockar alkoi harjoittelemaan karatea 5-vuotiaana ja saavutti mustan vyön 15-vuotiaana. Sittemmin hän suoritti 2. dan arvon 21-vuotiaana ja 3. dan arvon 31-vuotiaana.

2005 Tockar oli mukana Makkabiadit kisoissa, jossa hän kilpaili pisteottelu karatessa. hän saavutti kaksi pronssimitalia. Tockar saavutti myös pronssia Makkabiadin kansainvälisissä kisoissa Sydneyssä.

2008 Tockar eteni välieriin Australian Nationals turnauksessa. Hän eteni myös neljännesvälieriin Tri-Nations turnauksessa Kap Kaupungissa.

2010 Tockar voitti New South Wales osavaltion mestaruuden.

2011 hän oli mukana World Openissa, mutta ei saavuttanut isompaa menestystä.

2012 Tockar voitti Queensland osavaltion-, Uuden-Seelannin- ja Australian mestaruudet.

2014 Tockar saavutti tammikuussa hopeaa Yhdysvaltain mestaruuskisojen raskaassasarjassa hävittyään loppuottelussa Tornike Kurtsikidzelle.

2015 hän oli mukana World Openissa.

2018 syyskuussa Tockar voitti Australian raskaansarjan mestaruuden.

2019 kesäkuussa Tockar voitti uransa kolmannen Australian mestaruuden.

## Lähteet
Reece Henderson

**Reece Henderson** (s. 1992) on australialainen karateka. Hän saavutti Yhdysvaltain keskisarjan mestaruuden 2014.

## Kilpaura

2012 Henderson onnistui voittamaan Australian ja Uuden-Seelannin mestaruudet.

2014 Henderson saavutti tammikuussa Yhdysvaltain mestaruuden keskisarjassa voitettuaan loppuottelussa seurakaverinsa David Tockar.

2015 hän oli mukana World Openissa.

2018 syyskuussa Henderson tuli toiseksi Australian mestaruussarjassa hävittyään loppuottelussa Anthony Tockarille.

## Lähteet
International School of Helsinki

**International School of Helsinki** on kansainvälinen yhtenäiskoulu, joka sijaitsee Helsingin Jätkäsaaressa ja se perustettiin vuonna 1963.  

ISH on International Baccalaureate World School, jossa tarjotaan IB-ohjelmia päiväkodista lukioon asti. Koululle annettiin oikeus tarjota IB-tutkintotodistusohjelmaa vuonna 1993. Koulun tarjoama opetus on englanninkielistä, ja koulu on jaettu Lower Schooliin ja Upper Schooliin. ISH oli ensimmäinen koulu Suomessa, joka sai  täydet valtuudet tarjota kaikkia kolmea International Baccalaureate-ohjelmaa: Primary Years Program (PYP), The Middle Years Program (MYP) ja Diploma-ohjelma marraskuussa 2005.   

## Rakenne
Koulussa oli lukuvuonna 2023–2024 noin 500 oppilasta. Oppilaista on yleensä noin 15-18 prosenttia suomalaisia. Muu koulun väestö koostuu eri kansallisuuksista. Koulu on jaettu kahteen osaan: 

### ISH Lower School

* 1 ohjelma: Primary Years Programme (PYP), 4–11-vuotiaat 

### ISH Upper School

* 2 ohjelmaa: 
** Middle Years Programme (MYP), 11–16-vuotiaat. 
** Diploma Programme (DP) 16–19-vuotiaat. 

Kaikki kolme ohjelmaa jakavat saman kampuksen. 

### Hallinto
Koulua johtaa hallintoneuvosto, jonka ISH:n vanhempien yhdistys valitsee kahden vuoden toimikaudeksi. 

## Tilat
ISH muutti Helsingin Ruoholahden alueelle vuonna 1996. Koulun tiloihin kuuluvat ATK-tilat, kuntosali, urheilukenttä, kirjasto ja mediakeskus sekä älytauluilla ja muilla medialaitteilla varustetut luokkahuoneet. Koulussa on myös yhdistetty kahvila ja auditorio. 

## Vapaa-ajan aktiviteetit
Helsingin kansainvälinen koulu tarjoaa monenlaista toimintaa. The After School Activities (ASA) -ohjelma on jaettu kolmeen vuodenaikaan: syksy, talvi ja kevät. Koulu on CEESA:n jäsen, jonka avulla vanhemmat oppilaat voivat osallistua tapahtumiin muiden Keski- ja Itä-Euroopan kansainvälisten koulujen opiskelijoiden rinnalla. Niihin kuuluvat erilaiset urheilutapahtumat, mukaan lukien jalkapallo-, koripallo- ja lentopalloturnaukset. 

Lower Schoolin oppilailla on valittavana erilaisia kerhoja, joihin kuuluvat taiteet, sarjakuvat, tanssiminen, draama, pelit, musiikki ja erilaiset urheilulajit. 

## Lähteet

## Aiheesta muualla
* Helsingin kansainvälinen koulu 
* International Baccalaureate Organization 
* Keski- ja Itä-Euroopan kouluyhdistys
Pteleon (Joonia)

**Pteleon** (, ) oli antiikin aikainen kaupunki ja kaupunkivaltio (*polis*) Jooniassa nykyisen Turkin alueella. Sen kaupunkikeskus sijaitsi lähellä nykyistä İzmirin maakunnan Küçükbahçea.

## Maantiede

Pteleon sijaitsi Joonian rannikolla varsinaisen Mimaksen niemimaan eli nykyisen Karaburunin niemimaan länsirannikolla olevalla pienemmällä niemellä. Kaupunki oli Erythrain poliksen alueella. Pteleonista pohjoiseen sijaitsi Heloksen kaupunki ja etelään Erythrain kaupunkikeskus.

Pteleonin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. 

## Historia

Pteleonin historiasta ei tiedetä antiikin lähteiden kautta juuri mitään. Myös sen asema poliksena eli itsenäisenä kaupunkivaltiona tunnetaan huonosti. Kaupunki on luetteloitu tutkimuksessa polikseksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Tärkein peruste on se, että klassisella kaudella 400-luvulla eaa. Pteleon kuului Ateenan johtamaan Deloksen meriliittoon. Se esiintyy liiton verotusluetteloissa vuosina 450/449–430/429 eaa. ja vielä 425/424 eaa. Ainakin noihin aikoihin Pteleon oli Erythrain alaisuudessa. Se oli kuitenkin ateenalaisten hallussa Erythrain kapinoitua peloponnesolaissodan aikaan vuonna 412 eaa. Ateenalaiset hyökkäsivät sieltä sekä Sidusasta Khiokseen.

Kaupungin kansalaisesta käytettiin etnonyymiä *Pteleūsios* (). 

## Rakennukset ja löydökset

Pteleonin paikalla ei ole suoritettu juurikaan arkeologisia tutkimuksia. Thukydides käytti Pteleonista nimitystä *teikhos*, joka viittaa linnoitukseen, ja tästä päätellen kaupunki on ollut ympäröity muurein.

## Lähteet
Pygela

**Pygela** () eli **Fygela** () () oli antiikin aikainen kaupunki ja kaupunkivaltio (*polis*) Jooniassa nykyisen Turkin alueella. Sen kaupunkikeskus sijaitsi nykyisen Aydınin maakunnan Kuşadasın kaupungin paikalla.

## Maantiede

Pygela sijaitsi Joonian rannikolla hieman etelään Efesoksesta. Pygelan kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

## Historia

Kreikkalaisessa mytologiassa Pygelan perustajana pidettiin Agamemnonia, ja sen ensimmäisten asukkaiden katsottiin olleen tämän armeijan jäännöksiä Troijan sodasta palattaessa. Pygelan varsinaisesta historiasta tiedetään melko vähän. Klassisella kaudella 400-luvulla eaa. Pygela kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 446/445–415/414 eaa. Kaupunki löi omaa hopea- ja pronssirahaa 300-luvulta eaa. lähtien. Rahojen kuvituksessa esiintyy Artemis Munykhia. 300-luvun eaa. lopulla Pygela teki *[[isopoliteia]]*-sopimuksen Miletoksen kanssa.

Pygelan asema itsenäisenä poliksena ei ollut kovin vahva, vaan sitä uhkasivat sekä Samos että Efesos. Efesos liitti Pygelan itseensä viimeistään varhaisella hellenistisellä kaudella. Dioskorides kehui kaupungin viiniä.

Pygelan asukkaiden jakoja olivat heimo (*fyle*) ja *genos*. Nimeltä tunnetaan piirtokirjoitusten perusteella *fyle* Agamemnonis ja *genos* Euridai. Kaupungin kansalaisesta käytettiin etnonyymejä *Pygeleus* (), *Pygaleus* () ja *Fygeleus* (). 

## Rakennukset ja löydökset

Pygela on ollut ympäröity muurein, joita on kaivettu noin 40 metrin matkalta. Löydettyjen piirtokirjoitusten perusteella kaupungissa oli Artemis Munykhialle omistettu pyhäkkö. Paikalta löydetty keramiikkaa ajoittuu pääasiassa 300-luvulle eaa.

## Lähteet
Pallosegmentti

Taso jakaa pallon kahteen kappaleeseen, joita kutsutaan **pallosegmenteiksi**. Pallosegmentin ulkopinnan nimi on kalotti. Pallon ”leikkaaminen veitsellä kahtia” synnyttää siis kaksi pallosegmenttiä, ja onton pallon vastaava leikkaaminen kahtia synnyttää kaksi kalottia.

Kaksi tasoa erottaa pallosta kappaleen, jonka nimitys on **katkaistu pallosegmentti**. Sen kummallekin puolelle jää yksi (katkaisematon) pallosegmentti. Katkaistun pallosegmentin ulkoreuna on nimeltään **vyöhyke**. Myös kalotti on siis vyöhyke, samoin kahden maapallon leveyspiirin välinen alue.

## Tilavuus
Pallosegmentin tilavuus on 
:V = \pi h^2 \left ( r - \frac{h}{3} \right ), missä r on pallon säde (ei segmenttiä rajaavan kiekon säde) ja h on segmentin pohjaa vastaan kohtisuora korkeus.

Katkaistun pallosegmentin tilavuus on
: V = \frac{\pi h}{6} \left(3 r_1^2 + 3 r_2^2 + h^2\right).

## Pinta-ala
Kalotin tai muun vyöhykkeen pinta-ala on 
:A = 2 \pi r h, missä r on pallon säde (ei segmenttiä rajaavan kiekon säde) ja h on segmentin pohjaa vastaan kohtisuora korkeus.

## Terminologiaa
Pallosegmentti on pallosta leikattu kolmiulotteinen kappale, ja kalotti ja muut vyöhykkeet käyriä kaksiulotteisia pintoja, osia pallon pinnasta. 

Vastaavasti suoran kiekosta leikkaama alue on segmentti eli ympyräsegmentti.

### Muita merkityksiä
Joskus ”pallosegmentillä” tarkoitetaan katkaistua pallosegmenttiä, ja joskus ”kalotilla” tarkoitetaan pallosegmenttiä.

Esimerkiksi englanniksi katkaistu pallosegmentti on yleensä **', ja sekä pallosegmenttiä että kalottia voidaan kutsua termillä **'.

## Viitteet

## Aiheesta muualla
* Weisstein, Eric W. zone. MathWorld. (vyöhyke)